CELEX: 32020R2042
Language: hr
Date: 2020-12-11 00:00:00
Title: Provedbena uredba Komisije (EU) 2020/2042 оd 11. prosinca 2020. o izmjeni Provedbene uredbe (EU) 2020/464 u pogledu datuma početka njezine primjene i drugih datuma koji su relevantni za primjenu Uredbe (EU) 2018/848 Europskog parlamenta i Vijeća o ekološkoj proizvodnji (Tekst značajan za EGP)

14.12.2020   
               
               
                  HR
               
               
                  Službeni list Europske unije
               
               
                  L 420/9
               
            
         PROVEDBENA UREDBA KOMISIJE (EU) 2020/2042
         оd 11. prosinca 2020.
         o izmjeni Provedbene uredbe (EU) 2020/464 u pogledu datuma početka njezine primjene i drugih datuma koji su relevantni za primjenu Uredbe (EU) 2018/848 Europskog parlamenta i Vijeća o ekološkoj proizvodnji
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (1), a posebno njezin članak 10. stavak 6., članak 14. stavak 3., članak 15. stavak 3., članak 16. stavak 3., članak 17. stavak 3. i članak 26. stavak 7. točku (d),
         budući da:
         
                     (1)
                  
                  
                     Zbog izbijanja pandemije bolesti COVID-19 i s time povezane javnozdravstvene krize Uredbom (EU) 2020/1693 Europskog parlamenta i Vijeća (2) datum početka primjene Uredbe (EU) 2018/848 odgođen je za godinu dana zajedno s drugim povezanim datumima iz Uredbe (EU) 2018/848.
                  
               
                     (2)
                  
                  
                     Provedbenom uredbom Komisije (EU) 2020/464 (3) utvrđena su određena pravila za primjenu Uredbe (EU) 2018/848, osobito u pogledu dokumenata potrebnih za retroaktivno priznavanje prijelaznih razdobljâ u svrhu prelaska na ekološku proizvodnju, proizvodnje ekoloških proizvoda i informacija koje trebaju pružati države članice. Radi pravne sigurnosti ta bi se pravila trebala primjenjivati od datuma početka primjene Uredbe (EU) 2018/848.
                  
               
                     (3)
                  
                  
                     Stoga je potrebno uskladiti datum početka primjene Provedbene uredbe (EU) 2020/464 i ostale u njoj navedene datume s datumom početka primjene Uredbe (EU) 2018/848.
                  
               
                     (4)
                  
                  
                     Provedbenu uredbu (EU) 2020/464 trebalo bi stoga na odgovarajući način izmijeniti.
                  
               
                     (5)
                  
                  
                     S obzirom na potrebu da se odmah osigura pravna sigurnost sektora ekološke proizvodnje u pogledu odgode datuma početka primjene Provedbene uredbe (EU) 2020/464, ova bi Uredba trebala stupiti na snagu što je prije moguće.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za ekološku proizvodnju,
                  
               DONIJELA JE OVU UREDBU:
         
            Članak 1.
            Provedbena uredba (EU) 2020/464 mijenja se kako slijedi:
            
                        (1)
                     
                     
                        u članku 25. stavku 4. druga rečenica zamjenjuje se sljedećim:
                        „Informacije se dostavljaju svake godine do 30. lipnja, a prvi put do 30. lipnja 2023. za 2022.”;
                     
                  
                        (2)
                     
                     
                        u članku 26. stavcima 1., 5., 6. i 7. riječi „najkasnije od 1. siječnja 2029.” zamjenjuju se riječima „najkasnije od 1. siječnja 2030.”;
                     
                  
                        (3)
                     
                     
                        u članku 26. stavcima 2., 3. i 4. riječi „najkasnije od 1. siječnja 2024.” zamjenjuju se riječima „najkasnije od 1. siječnja 2025.”;
                     
                  
                        (4)
                     
                     
                        u članku 27. drugi stavak zamjenjuje se sljedećim:
                        „Primjenjuje se od 1. siječnja 2022.”
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 150, 14.6.2018., str. 1.
         
         
            (2)  Uredba (EU) 2020/1693 Europskog parlamenta i Vijeća od 11. studenoga 2020. o izmjeni Uredbe (EU) 2018/848 o ekološkoj proizvodnji i označivanju ekoloških proizvoda u pogledu datuma početka njezine primjene i određenih drugih datuma iz te uredbe, SL L 381, 13.11.2020., str. 1.
         
         
            (3)  Provedbena uredba Komisije (EU) 2020/464 оd 26. ožujka 2020. o utvrđivanju određenih pravila za primjenu Uredbe (EU) 2018/848 Europskog parlamenta i Vijeća u pogledu dokumenata potrebnih za retroaktivno priznavanje prijelaznog razdobljâ u svrhu prelaska na ekološku proizvodnju, proizvodnje ekoloških proizvoda i informacija koje trebaju pružati države članice (SL L 98, 31.3.2020., str. 2.).